type: legislation

jurisdiction: Hungary

text:
23/2007. (HK 4.) HM határozata.  a Magyar Honvédség Dr. Radó György Honvéd Egészségügyi Központ költségvetési szerv alapításáról1 (hatályos szöveg)
A honvédelemről és a Magyar Honvédségről szóló 2004. évi CV. törvény (a továbbiakban: Hvt.) 76. § (3) bekezdésében kapott
felhatalmazás alapján – figyelemmel az államháztartásról szóló 1992. évi XXXVIII. törvény (a továbbiakban: Áht.) 88. §
(1) bekezdésében, az államháztartás működési rendjéről szóló 217/1998. (XII. 30.) Korm. rendelet 10. §-ában, a honvédelmi szervek
működésének az államháztartás működési rendjétől eltérő szabályairól szóló 226/2004. (VII. 27.) Korm. rendeletben
(a továbbiakban: R.), valamint az államháztartás hatékony működését elősegítő szervezeti átalakításokról és az azokat megalapozó
intézkedésekről szóló 2118/2006. (VI. 30.) Korm. határozatban foglaltakra – a következő alapító okiratot a d o m k i :
1.2 A Magyar Honvédség (a továbbiakban: MH) Hadrendjébe tartozó szervezetként 2007. március 1-jei hatállyal
költségvetési szervet alapítok. Megalakulásának időpontja jogfolytonosság alapján: 2005. április 1.
2.3 4 A költségvetési szerv megnevezése: Magyar Honvédség Dr. Radó György Honvéd Egészségügyi Központ.
Rövidített megnevezése: MH HEK 3.5 6 A költségvetési szerv székhelye: 1134 Budapest XIII., Róbert Károly körút 44.
Postacíme: 1553 Budapest, Pf. 1. Telephelyei: – 1134 Budapest XIII., Róbert Károly körút 44., postacíme: 1553 Budapest, Pf. 1;
– 1097 Budapest IX., Gyáli út 17-19., postacíme: 1555 Budapest, Pf. 68;
– 6000 Kecskemét, Balaton utca 17., postacíme: 6001 Kecskemét Pf. 306;
– 1025 Budapest XII., Szilágyi Erzsébet fasor 20., postacíme: 1553 Budapest, Pf. 1;
4.7 A költségvetési szerv közvetlen jogelődjei, azok székhelye:
– MH Egészségügyi Parancsnokság, 1134 Budapest XIII, Lehel utca 35–37.;
– MH Honvéd Egészségügyi Központ Előkészítő Törzs, 1135 Budapest XIII., Lehel utca 35–37.
5.8 A költségvetési szerv tevékenységének jellege alapján közhatalmi, a feladatellátáshoz gyakorolt funkciói szerint
önállóan működő és gazdálkodó költségvetési szerv. Pénzügyi és gazdasági feladatait az MH önállóan működő és
gazdálkodó, a pénzügyi és számviteli feladatok központosított végrehajtására kijelölt költségvetési szerve;
ingatlanfenntartási és -üzemeltetési, fejlesztési, az épületek fenntartásához, üzemeltetéséhez és a személyi állomány
ellátásához szükséges tárgyieszköz- és anyagellátási feladatait az MH önállóan működő és gazdálkodó, az
ingatlanfenntartási és -üzemeltetési feladatok központosított végrehajtására kijelölt költségvetési szerve végzi.
6.9 A költségvetési szerv tevékenysége a 842220 Védelmi képességek fenntartása szakágazatba tartozik.
Alaptevékenysége a 2009. december 31-ig érvényes Államháztartási Szakfeladatrend szerint:
751494 Máshová nem sorolható szervek tevékenysége; 851275 Járóbetegek szakorvosi ellátása;
851286 Fogorvosi ellátás. 1 Módosította: 53/2007. (HK 6.) HM határozat 1. pont
2 Módosította: 21/2009. (VI. 5.) HM határozat 1. pontja
3 Módosította: 53/2007. (HK 6.) HM határozat 1. pont
4 Módosította: 21/2009. (VI. 5.) HM határozat 1. pontja
5 Az utolsó két rendelkezést beiktatta: 96/2007. (HK 13.) HM határozat 1. pont
6 Módosította: 21/2009. (VI. 5.) HM határozat 1. pontja
7 Módosította: 21/2009. (VI. 5.) HM határozat 1. pontja
8 Módosította: 21/2009. (VI. 5.) HM határozat 1. pont
9 Módosította: 21/2009. (VI. 5.) HM határozat 1. pont
7.10 11 12 13 14 15 A költségvetési szerv jogi személy, önálló állománytáblával rendelkező, más magasabb szintű
parancsnokság jogállású katonai szervezet. Állománya az MH költségvetési létszámkeretéből az MH önálló
állománytáblás szervezetek és szervek részére biztosított létszámkeretbe tartozik.
8.16 17A költségvetési szerv: a) alapítója: a honvédelmi miniszter;
b) irányító szerve: a Honvédelmi Minisztérium; c) irányító szervének székhelye: 1055 Budapest V., Balaton utca 7–11.
9.18 19 20 21 22 A költségvetési szerv a HM Honvéd Vezérkar főnök közvetlen szolgálati alárendeltségébe tartozik.
10.23 24 25 A költségvetési szerv illetékessége: országos.
11.26 27 A költségvetési szerv jogszabályban meghatározott közfeladata:
a) a Hvt. 70. § (2) bekezdése szerint, a Hvt. 70. § (1) bekezdés keretei között meghatározott;
b) a hivatásos és szerződéses állományú katonáinak jogállásáról szóló 2001. évi XCV. törvény 82., 100. és 200. § ában
meghatározott; c) az egészségügyről szóló 1997. évi CLIV. törvényben meghatározott;
d) az egészségügyi tevékenység végzésének egyes kérdéseiről szóló 2003. évi LXXXIV. törvényben meghatározott;
e) a kötelező egészségbiztosítási ellátásról szóló 1997. évi LXXXIII. törvényben meghatározott;
f) az egészségügyi felsőfokú szakirányú képzésről szóló125/1999. (VIII. 6.) Korm. rendeletben meghatározott;
g) az egészségügyi szolgáltatás gyakorlásának feltételeiről szóló 96/2003 (VII. 15) Korm. rendeletben meghatározott;
h) az egyes központosított szolgáltatók által nyújtott szolgáltatások igénybevételéről szóló 175/2007. (VI. 30.) Korm
rendeletben meghatározott; i) a térítési díj ellenében igénybe vehető egyes egészségügyi szolgáltatásokról és a díjakról szóló 284/1997. (XII. 23.)
Korm. rendeletben meghatározott; j) a hivatásos és szerződéses állomány, valamint katonai oktatási intézményekbe jelentkezők egészségi, pszichikai és
fizikai alkalmasság elbírálásáról szóló 7/2006. (III. 21.) HM rendeletben meghatározott;
k) a fegyveres szervek hivatásos, köztisztviselői és közalkalmazotti állományának egészségi, pszichikai és fizikai
alkalmasság elbírálásáról szóló 21/2000. (VIII. 23) BM–IM–TNM rendeletben meghatározott;
l) a közúti gépjárművezetők egészségi alkalmasságának megállapításáról szóló 13/1992. (VI. 2.) NM rendeletben
meghatározott; m) a munkaköri szakmai alkalmassági orvosi vizsgálatokról és véleményezésekről szóló 33/1998. (VI. 24.) NM
rendeletben meghatározott, tevékenységi körébe tartozó feladatok végzése; n) az egészségügyi szolgáltatók szakmai felügyeletéről szóló 15/2005. (V. 2.) EÜM rendeletben kapott felhatalmazás
alapján az MH egészségügyi tevékenységének felügyelete, a főszakorvosi rendszer működésének irányítása;
o) az Állami Népegészségügyi és Tisztiorvosi Szolgálatról szóló 1991. évi XI. törvény 15. § (6) bekezdésében kapott
felhatalmazás alapján a Magyar Honvédség Közegészségügyi és Járványügyi Szolgálatának működtetése,
a honvédségi szervezetek és a személyi állomány közegészségügyi-járványügyi szakfelügyelete,
közegészségügyi-járványügyi egészségfejlesztési feladatok ellátása; 10 A második mondatot beiktatta: 96/2007. (HK 13.) HM határozat 2. pont
11 Módosította: 14/2008. (HK 4.) HM határozat 1. pont
12 Módosította: 146/2007. (HK 1/2008.) HM határozat 1. pont
13 Módosította: 96/2007. (HK 13.) HM határozat 3. pont
14 Módosította: 14/2008. (HK 4.) HM határozat 4. pont
15 Módosította: 21/2009. (VI. 5.) HM határozat 1. pont
16 Módosította: 96/2007. (HK 13.) HM határozat 4. pont
17 Módosította: 21/2009. (VI. 5.) HM határozat 1. pont
18 Módosította és beiktatta: 146/2007. (HK 1/2008.) HM határozat 2. pont
19 Módosította: 96/2007. (HK 13.) HM határozat 5. pont
20 Módosította: 96/2007. (HK 13.) HM határozat 6. pont
21 Hatályon kívül helyezte: 96/2007. (HK 13.) HM határozat 9. pont
22 Módosította: 21/2009. (VI. 5.) HM határozat 1. pont
23 Módosította: 53/2007. (HK 6.) HM határozat 2. pont
24 Módosította: 146/2007. (HK 1/2008.) HM határozat 3. pont
25 Módosította: 21/2009. (VI. 5.) HM határozat 1. pont
26 Módosította: 146/2007. (HK 1/2008.) HM határozat 4. pont
27 Módosította: 21/2009. (VI. 5.) HM határozat 1. pont
p) az állami célú légiközlekedésben folytatott szakszolgálati tevékenység repülő-egészségügyi feltételeiről szóló
22/2005. (VI. 14.) HM–EüM együttes rendelet alapján a repülés egészségügyi vizsgálatok végzése.
12.28 29 A költségvetési szerv alaptevékenysége az Államháztartási Szakfeladatrend szerint:
712105 Orvostechnikai eszközök, in vitro diagnosztikai műszerek, gépek, eszközök és berendezések
megfelelősségének vizsgálata és tanúsítása; 721921 Orvostudományi alapkutatás; 721922 Orvostudományi alkalmazott kutatás;
721923 Orvostudományi kísérleti fejlesztés; 722024 Pszichológiai és viselkedéstudományi alapkutatás;
722025 Pszichológiai és viselkedéstudományi alkalmazott kutatás; 749010 Igazságügyi szakértői tevékenység;
750000 Állat-egészségügyi ellátás; 842202 Védelmi képességek fenntartása (pszichológiai egészségügyi biztosítás);
842204 Haderő kiképzése, felkészítése; 842207 Honvédelmi K+F (megelőző és gyógyító katonai pszichológiai kutatás és kísérleti fejlesztés);
842144 Nemzetközi katasztrófavédelmi segítségnyújtás; 842160 Nemzetközi szervezetekben való részvétel;
842192 Nemzetközi katonai rendészeti szerepvállalás béketámogató és válságkezelő műveletekben;
842541 Ár- és belvízvédelemmel összefüggő tevékenységek; 842542 Minősített időszaki tevékenységek (kivéve ár- és belvízvédelem);
862211 Járóbetegek gyógyító szakellátása; 862220 Egynapos sebészeti ellátás;
862231 Foglalkozás egészségügyi alapellátás; 862232 Foglalkozás egészségügyi szakellátás;
862240 Egyéb, máshová nem sorolt járóbeteg-ellátás; 862301 Fogorvosi alapellátás;
869011 Hatósági eljárás érdekében, vagy más jogszabályban előírt okból kötelezően végzett egészségügyi szakértői
tevékenység; 869031 Egészségügyi laboratóriumi szolgáltatások; 869032 Képalkotó diagnosztikai szolgáltatások;
869034 Mentés; 869035 Betegszállítás, valamint orvosi rendelvényre történő halottszállítás;
869037 Fizikoterápiás szolgáltatás;
30; 869036 Vér, -szövet és egyéb kapcsolódó vizsgálatok;
869043 Fertőző megbetegedések megelőzése, járványügyi ellátás; 869044 Nem fertőző megbetegedések megelőzése;
869049 Egyéb betegségmegelőzés, népegészségügyi ellátás; 869051 Környezet-egészségügyi feladatok;
869052 Település-egészségügyi feladatok; 869053 Sugár- egészségügyi feladatok; 869060 Élelmezés-táplálkozás egészségügyi felügyelet, ellenőrzés;
842203 Védelmi képesség fejlesztése; 842543 Katasztrófavédelmi helyreállítási tevékenység (kivéve ár- és belvíz esetén);
869039 Egyéb, máshová nem sorolt kiegészítő egészségügyi szolgáltatás.
13.31 A költségvetési szerv a honvédelmi szervek működésének az államháztartás működési rendjétől eltérő
szabályairól szóló 226/2004. (VII. 27.) Korm. rendelet alapján kiegészítő tevékenységet végez.
28 Módosította: 21/2009. (VI. 5.) HM határozat 1. pont
29 Módosította: 58/2009. (IX. 18.) HM határozat 6. pont
30 Hatályon kívül helyezte: 58/2009. (IX. 18.) HM határozat 6. pont
31 Beiktatta: 58/2009. (IX. 18.) HM határozat 6. pont
14.32 33 34 35 A költségvetési szerv vezetője, kinevezésének rendje:
a) a vezető megnevezése: parancsnok (MH egészségügyi főnök);
b) a parancsnokot – a HM Honvéd Vezérkar főnökének javaslata alapján – a honvédelmi miniszter nevezi ki és menti fel.
15.36 37 A költségvetési szervnél a Magyar Honvédség hivatásos és szerződéses állományú katonáinak jogállásáról szóló
2001. évi XCV. törvény hatálya alá tartozó hivatásos és szerződéses katonák teljesítenek szolgálatot, illetőleg a
közalkalmazottak jogállásáról szóló 1992. évi XXXIII. törvény hatálya alá tartozó közalkalmazottak állnak
jogviszonyban. 15.38 39 A költségvetési szerv nyilvántartásba vételét a Kt. 5. §-a alapján a Magyar Államkincstár végzi.
16.40 41 42 A költségvetési szerv részletes szervezeti és működési rendjét a Szervezeti és Működési Szabályzat
tartalmazza. A Szervezeti és Működési Szabályzatot az MH Dr. Radó György Honvéd Egészségügyi Központ
parancsnoka 2007. március 1-jét követő 60 napon belül elkészíti és azt jóváhagyásra felterjeszti a HM Honvéd Vezérkar
főnökéhez. 17. 43 44 Ez a határozat az aláírása napján lép hatályba.
A határozat szövege hatályos 2009. október 1-jétől. Dr. Szekeres Imre s. k.,
honvédelmi miniszter


text:
348/2015. (VIII. 26.) KE határozata kitüntetés adományozásáról.
Az Alaptörvény 9.  cikk (4)  bekezdés f )  pontja, illetve a  Magyarország címerének és zászlajának használatáról,
valamint állami kitüntetéseiről szóló 2011.  évi CCII.  törvény 18.  § (1)  bekezdése alapján – a  miniszterelnök
előterjesztésére –
a nemzeti identitás megőrzését és a  Kárpát-medencei magyarság összetartozását szolgáló, aktív és rendkívül
sokoldalú közéleti szerepvállalása, valamint mintaadó településvezetői munkája elismeréseként
Albert Tibor, Tusnádfürdő város polgármestere részére,
az országhatárokon átívelő testvérvárosi kapcsolatok kiépítését és fejlesztését, valamint az erdélyi magyar közösség
kulturális örökségének ápolását és önazonosságának megőrzését szolgáló tevékenysége elismeréseként
Bognár Levente, Arad város alpolgármestere részére,
a magyar kultúra lettországi megismertetését szolgáló, a magyar irodalom klasszikusait lett nyelvre átültető fordítói
életműve elismeréseként
Elga Sakse műfordító részére,
kiemelkedő, a gyógyszertan területén végzett több évtizedes kutató- és oktatómunkája, valamint az erdélyi magyar
tudományos élet és a  magyar nyelvű orvos- és gyógyszerészképzés terén meghatározó szakmai tevékenysége
elismeréseként
dr. Feszt György, a  Marosvásárhelyi Orvosi és Gyógyszerészeti Egyetem Gyógyszerészeti Karának nyugalmazott
tanszékvezető professzora részére,
az 1944–45-ös tragikus délvidéki események feltárása és tisztázása, valamint a  magyar és a  szerb nép közötti
megbékélési folyamat sikere érdekében végzett tevékenysége elismeréseként
Forró Lajos történész, újságíró, a  Szegedi Tudományegyetem Juhász Gyula Pedagógusképző Karának oktatója,
a  TiszapART kulturális televízió főszerkesztője, a  Délvidék Kutató Központ alelnöke, a  Magyar–Szerb Akadémiai
Vegyes Bizottság Magyar Tagozatának tagja részére,
a politikai és gazdasági élet szereplői, valamint a  civil társadalom közötti együttműködés elősegítése, illetve
a  nők és fiatalok közéleti szerepvállalásának ösztönzése iránt elkötelezett, magas szintű szakmai tevékenysége
elismeréseként
Frank Spengler, a Konrad Adenauer Stiftung Magyarországi Irodájának képviselet-vezetője részére,
a hazai egészségügyi ellátás fejlesztését elősegítő, a  sugárterápia és a  képalkotó diagnosztika területén elért
kiemelkedő kutatásai, a mindennapos egészségügyi ellátás területén végzett lelkiismeretes munkája, valamint több
tudományterületet is felölelő oktatói tevékenysége elismeréseként
dr. Hadjiev Janaki Stanislavov, a Kaposvári Egyetem egyetemi docense, a Kaposvári Egyetem Egészségügyi Centrum
Diagnosztikai és Onkoradiológiai Intézetének onkoradiológia működéséért felelős szakmai alelnöke részére,
példaadó, az  erdélyi magyar felsőoktatás fejlesztésében és irányításában több évtizede ellátott, meghatározó
jelentőségű oktató- és szervezőmunkája, valamint kiemelkedő szakmai és tudományos eredményei elismeréseként
dr. Jakab Sámuel, a  Budapesti Corvinus Egyetem Kertészettudományi Kar Nyárádszeredai Levelező Tagozatának
vezetője részére,
a magyar–német gazdasági kapcsolatok erősítése, valamint a  magyar gazdaság fejlesztése érdekében végzett
kiemelkedő tevékenysége elismeréseként
Martin A. Dale, a Siemens Zrt. elnök-vezérigazgatója, a Német–Magyar Ipari és Kereskedelmi Kamara elnöke részére,
a szlovákiai magyarság társadalmi, politikai és kulturális életének meghatározó egyéniségeként a  felvidéki és
az összmagyarság iránti elkötelezettséggel végzett, a helyi társadalmi élet újjászerveződését szolgáló, sokoldalú és
odaadó tevékenysége elismeréseként
Pogány Erzsébet, a felvidéki Szövetség a Közös Célokért Polgári Társulás igazgatója részére,
iskolateremtő, a román történelemszemléletet megújító és a magyar–román szociológiai kapcsolatokra nagy hatást
gyakorló kutatói és oktatói munkája, valamint jelentős újságírói tevékenysége elismeréseként
Rostás Zoltán, a Bukaresti Egyetem Újságírói és Kommunikáció Karának nyugalmazott tanára részére,
az East Chicago-i magyarság közösségi és egyházi életének megőrzése érdekében folytatott szolgálata és aktív
közösségszervező tevékenysége elismeréseként
Skerl Alphonse, az East Chicago-i Szentháromság Plébánia plébánosa részére,
kiemelkedő tudományos munkája, valamint a  kárpátaljai magyar nyelvű oktatás érdekében végzett áldozatos
tevékenysége elismeréseként
Spenik Sándor, az  Ungvári Nemzeti Egyetem Magyar Tannyelvű Humán- és Természettudományi Karának dékánja
részére,
a magyar–szlovák erdészeti és vadászati kapcsolatok magas szintre emelését elősegítő, a magyar vadgazdálkodás
nemzetközi hírnevét öregbítő szakmai munkája, valamint a  különböző nemzetközi szervezetekben végzett több
évtizedes támogató tevékenysége elismeréseként
Tibor Leboczky, a Szlovák Vadászati Kamara elnöke részére a
MAGYAR ÉRDEMREND
 tisztikeresztje
 polgári tagozata; a magyar–holland oktatási és kulturális kapcsolatok erősítése érdekében hosszú időn át odaadóan végzett sokrétű
tevékenysége elismeréseként
Alfred Theodorus Dubbeling, Magyarország volt winsumi tiszteletbeli konzulja részére,
a finnugor nyelvű népek irodalmának nemzetközi rangra emelését, valamint a  magyar–észt irodalmi és kulturális
kapcsolatok ápolását szolgáló tevékenysége elismeréseként
Arvo Valton író, költő, műfordító részére,
önzetlen magyarságmegtartó és közösségépítő munkája, a  vancouveri magyar közösség kulturális életét
felvirágoztató és a hazai felsőoktatás hallgatóit támogató tevékenysége elismeréseként
Baraksó János, a Vancouveri Magyar Kulturális Egyesület volt elnöke részére,
az erdélyi magyarság, azon belül a Maros megyei magyar katolikus közösség érdekében végzett odaadó szolgálata
és sokszínű civil közéleti tevékenysége elismeréseként
Baricz Lajos lelkész, szentszéki tanácsos, a  Hit és Fény mozgalom marosvásárhelyi társalapítója, a  Kolping Család
Egyesület és a Kamilliánus Család Egyesület alapítója részére,
a magyar–török gazdasági, oktatási, kulturális és civil kapcsolatok fejlesztése, valamint a  magyar állampolgárok
érdekvédelme terén végzett elkötelezett tevékenysége elismeréseként
Bekir Bülent Özsoy, Magyarország antalyai tiszteletbeli konzulja részére,
kiváló nemzetközi eredményeket hozó sportpályafutása, értékes sakkelméleti munkája, valamint a  magyar
sakksport népszerűsítése és támogatása terén szerzett elévülhetetlen érdemei elismeréseként
Benkő Pál nemzetközi sakknagymester, magyar és amerikai bajnok, az  amerikai Hírességek Csarnokának tagja,
a Vasas SC örökös tagja részére,
az erdélyi magyar közösség sorsa iránt elkötelezett, a  kiemelt nemzetpolitikai témákról mindig hitelesen tudósító
újságírói pályája elismeréseként
Bodolai Gyöngyi újságíró, szerkesztő részére,
kiemelkedő oktatói munkája, a  magyar diákok képzését támogató tevékenysége, valamint példaadó életútja
elismeréseként
dr. Bognár Béla, az ohiói Wright State University Departments of Social Work professor emeritusa részére,
az erdélyi magyar nyelvű oktatás és nevelés számos területén végzett fáradhatatlan és nélkülözhetetlen
tevékenysége, valamint a  csíkszeredai Apáczai Csere János Pedagógusok Háza létrehozása érdekében végzett
példaadó munkája elismeréseként
Burus-Siklódi Botond, a  Romániai Magyar Pedagógusok Szövetségének elnöke, Hargita megye Tanácsának megyei
tanácsosa részére,
a magyar–luxemburgi gazdasági kapcsolatok előmozdítása, valamint a  magyarországi működő tőke beruházás és
munkahelyteremtés terén végzett tevékenysége elismeréseként
Charles Krombach, a Landewyck Group Sarl nyugalmazott főigazgatója részére,
a magyar–holland gazdasági és kulturális kapcsolatok fejlesztése érdekében végzett tevékenysége elismeréseként
Cornelis Hendrik Boer, Magyarország volt amszterdami tiszteletbeli konzulja részére,
a magyar–indiai kapcsolatok dinamizálása, valamint a  gazdasági eredményességen túl a  diákok és a  rászorulók
támogatása, a  környezetvédelem és az  egészséges életmód terén egyaránt példamutató vállalati környezetet
kialakító vezetői tevékenysége elismeréseként
Dinesh Thampi, a Tata Consultancy Services Ltd. elnökhelyettese, Magyarországi Fiókjának vezérigazgatója részére,
a magyar–német orvostudományi kapcsolatok, felsőoktatási és kutatási együttműködések fejlesztése terén végzett,
Magyarország jó hírnevét erősítő tevékenysége elismeréseként
dr. Dirk Müller-Wieland, a hamburgi Asklepios Klinik St. Georg vezető belgyógyász professzora részére,
a Kárpát-medencei és a  hollandiai magyarság érdekében végzett szerteágazó tevékenysége és aktív társadalmi
szerepvállalása, valamint karitatív szolgálatai elismeréseként
Elshout Leo, a wassenaari Keresztelő Szent János Katolikus Általános Iskola nyugalmazott igazgatója részére,
a magyar–osztrák gazdasági kapcsolatok erősítése és a  gazdasági válság okozta munkanélküliség felszámolása
érdekében végzett kimagasló munkája, valamint Magyarországot és a  magyar befektetési lehetőségeket
népszerűsítő tevékenysége elismeréseként
Erika Teoman-Brenner kereskedelmi tanácsos, az Osztrák Gazdasági Kamara Budapesti Külgazdasági Irodájának volt
vezetője részére,
a magyar kultúra külföldi megismertetésével és népszerűsítésével Magyarország nemzetközi megbecsültsége
érdekében, valamint a  fertődi Esterházy-kastélyegyüttes örökségének ápolásában végzett, sokrétű közéleti
tevékenysége elismeréseként
Esterházy Antal, a Közép-Európai Club Pannonia Közhasznú Egyesület tiszteletbeli elnöke részére,
a magyar–tunéziai gazdasági, civil és sportkapcsolatokra is kiterjedő együttműködés fejlesztése érdekében végzett
elkötelezett tevékenysége elismeréseként
dr. Gharbi Abdelaziz sebész szakorvos, a Tunéziai–Magyar Baráti Társaság és a Tunéziai–Magyar Üzleti Tanács alapító
tagja részére,
a magyar–német kapcsolatok fejlesztése, továbbá a  Bundestag és a  Magyar Országgyűlés közötti együttműködés
intenzívebbé tétele érdekében végzett tevékenysége elismeréseként
Hans-Joachim Falenski, a  Bundestag CDU/CSU-frakciójának külpolitikai tanácsadója, a  frakció kül-, biztonság- és
védelempolitikai kérdésekért felelős helyettes vezetőjének irodavezetője részére,
a helyi magyar közösség összetartását, kultúrájának ápolását és a nemzeti értékek megőrzését szolgáló sokoldalú
tevékenysége elismeréseként
Harkó Gyöngyvér, a New Jersey-i Middlesex County College professzora, a New Brunswick-i Vers Hangja Irodalmi Kör
alapítója részére,
közel két évtizedes, a magyar–japán civil kapcsolatok erősítése és a magyar kultúra Japánban való megismertetése
iránt elkötelezett, fáradhatatlan tevékenysége elismeréseként
Hattori Sadao, az Aichi Japán–Magyar Baráti Társaság alelnöke részére,
a magyar–mongol gazdasági, politikai és kulturális kapcsolatok erősítése, valamint a  magyar állampolgárok
mongóliai érdekvédelme terén végzett tevékenysége elismeréseként
Hutagt Chuluun Gantulga, Magyarország ulánbátori tiszteletbeli konzulja részére,
a II. világháború idején Magyarország védelmében nyújtott hazafias helytállása elismeréseként
Irsay György nyugállományú ezredes részére,
hazánk kulturális értékeinek észtországi megismertetéséhez való hozzájárulása, valamint egyetemi oktatóként,
illetve nyelvi lektorként a magyar nyelv észtországi tanítása érdekében végzett munkája elismeréseként
Ivar Sinimets irodalomtörténész, a Tallini Egyetem Észt Nyelv és Kultúra Intézete Finn Nyelv és Kultúra Tanszékének
egyetemi oktatója részére,
a magyar–holland kapcsolatok fejlesztése érdekében végzett két évtizedes, kiemelkedő tevékenysége
elismeréseként
Johannes Andreas Maria Reijnen, Magyarország volt ’s-Hertogenboschi tiszteletbeli konzulja részére,
a világ magyarsága számára meghatározó, a  nemzet hagyományait, történelmi és kulturális örökségét szolgáló
sokrétű társadalmi tevékenysége elismeréseként
dr. Kövesdy Pál, a Tolna Megyei Balassa János Kórház Krónikus Belgyógyászati Osztályának osztályvezető-helyettese
és főorvosa, az  Átalvető folyóirat főszerkesztője, az  Erdélyi Körök Országos Szövetségének tiszteletbeli elnöke
részére,
a magyar–pakisztáni gazdasági és kereskedelmi kapcsolatok erősítése érdekében végzett sokrétű tevékenysége
elismeréseként
Mahtab Hassan Mohiuddin, Magyarország lahorei tiszteletbeli konzulja részére,
a több évtizede eredményesen működő közös magyar–japán atomkutatások terén, valamint Kansai régióban
a magyar kulturális jelenlét és a civil kapcsolatok erősítése érdekében végzett tevékenysége elismeréseként
dr. Mukoyama Takeshi, a Kiotói Egyetem tiszteletbeli professzora, a Magyar Tudományos Akadémia Atommagkutató
Intézetének vendégprofesszora, a Kansai–Magyar Baráti Társaság elnöke, a Japán–Magyar Baráti Társaság vezetőségi
tagja részére,
értékes tudományos és tudományszervezői munkája, valamint a  magyar nyelv felvidéki megmaradása érdekében
folytatott jelentős közéleti és kulturális tevékenysége elismeréseként
Sándor Anna, a  Nyitrai Konstantin Filozófus Egyetem Közép-európai Tanulmányok Kara Magyar Nyelv- és
Irodalomtudományi Intézetének egyetemi docense részére,
a magyar–német kapcsolatok elmélyítése és a  határon túli magyarok összetartozása érdekében folytatott több
évtizedes tevékenysége elismeréseként
dr. Sorger Erzsébet, a müncheni Bajor–Magyar Fórum vezetőségi tagja és főtitkára részére,
a magyar gasztronómia és szépségápolás megismertetését, valamint a prémium magyar termékek japán médiában
történő népszerűsítését célzó széles körű, kreatív és innovatív tevékenysége elismeréseként
Teraoka Barbara, a KUMBIA Marketing & Communications elnöke részére,
a kétoldalú gazdasági együttműködés, valamint az  oktatási és kulturális kapcsolatok fejlesztése területén végzett
önzetlen és odaadó tevékenysége elismeréseként
Tesfay Haile, Eritrea Állam budapesti tiszteletbeli konzulja részére,
a magyar–olasz kulturális kapcsolatok és a  közép-európai együttműködés megerősítése érdekében tett
kezdeményezései, aktív szervezőmunkája, valamint karitatív és társadalmi tevékenysége elismeréseként
Tubaro Renato nyugalmazott bankigazgató, a Közép-európai Kulturális Találkozók Egyesülete egyik alapítója részére,
a magyar–osztrák gazdasági kapcsolatok fellendítése, a  magyar kultúra népszerűsítése, valamint a  magyar
állampolgárok ausztriai érdekvédelme terén végzett sokoldalú, kitartó és értékteremtő tevékenysége elismeréseként
Wolfgang Röhrs, Magyarország klagenfurti tiszteletbeli konzulja részére a
MAGYAR ÉRDEMREND
 lovagkeresztje
 polgári tagozata kitüntetést adományozom. Budapest, 2015. augusztus 6.
Áder János s. k.,
 köztársasági elnök


text:
1091/2019. (III. 6.) Korm. határozata a Terrorelhárítási Információs és Bűnügyi Elemző Központ képességeinek fejlesztéséhez szükséges költségvetési többletforrások biztosításáról.
A Kormány
 1. felhívja a pénzügyminisztert, hogy – a belügyminiszter bevonásával – a terrorizmus elleni küzdelemhez kapcsolódó
feladatok hatékony végrehajtása érdekében a  Magyarország 2019. évi központi költségvetéséről szóló 2018. évi
L. törvény 1. melléklet XIV. Belügyminisztérium fejezet, 10. Terrorelhárítási Információs és Bűnügyi Elemző Központ
cím javára 639 900 000 forint összegű forrás biztosításáról gondoskodjon;
Felelős: pénzügyminiszter
belügyminiszter Határidő: a felmerülés ütemében
 2. felhívja a  pénzügyminisztert, hogy a  terrorizmus elleni küzdelemhez kapcsolódó feladatok hatékony végrehajtása
érdekében 2020. évtől gondoskodjon 282 600 000 forint forrás beépülő jelleggel történő biztosításáról a központi
költségvetés XIV. Belügyminisztérium fejezet, 10. Terrorelhárítási Információs és Bűnügyi Elemző Központ cím javára;
Felelős: pénzügyminiszter
Határidő: a 2020. évi központi költségvetés tervezése során
3. egyetért azzal, hogy a  terrorizmus elleni küzdelemhez kapcsolódó feladatok hatékony megvalósítása során
az  e  kormányhatározat alapján biztosított forrás felhasználásakor a  Kormány irányítása alá tartozó fejezetek
költségvetési szerveinek eszközbeszerzéseiről szóló 1982/2013. (XII. 29.) Korm. határozat rendelkezéseit nem kell
alkalmazni.
Orbán Viktor s. k.,
 miniszterelnök


text:
19/2018. (I. 12.) KE határozata rendkívüli és meghatalmazott nagykövet megbízás alóli felmentéséről.
Az Alaptörvény 9. cikk (4) bekezdés b) pontja alapján – a külgazdasági és külügyminiszter előterjesztésére – Szilas
Andrea Cecília rendkívüli és meghatalmazott nagykövetet – érdemei elismerése mellett – felmentem Magyarország
pekingi nagykövetségének a vezetésére kapott megbízása alól.
Budapest, 2017. október 9. Áder János s. k.,
 köztársasági elnök


text:
1575/2018. (XI. 15.) Korm. határozata a régészeti feladatellátás hosszú távú, átfogó, a Nemzeti Régészeti Stratégiát megalapozó új koncepciójáról.
A Kormány
 1. egyetért a  Nemzeti Régészeti Stratégiát (a  továbbiakban: Stratégia) megalapozó átfogó új szakmai koncepcióval
(a  továbbiakban: Koncepció) és a  Stratégiának a  Koncepcióban meghatározott célok, beavatkozási és fejlesztési
irányok alapján történő elkészítésének szükségességével;
2. felhívja az  emberi erőforrások miniszterét, hogy – a  Miniszterelnökséget vezető miniszter, az  agrárminiszter,
az  innovációért és technológiáért felelős miniszter, valamint a  nemzeti vagyon kezeléséért felelős tárca nélküli
miniszter bevonásával – készítsen előterjesztést a Kormány számára
a) a 2020–2030. évekre szóló Stratégiáról, valamint
b) a Stratégia megvalósítását szolgáló Országos Régészeti Tervről, a  szükséges intézkedések, forrásigények és
ütemezés bemutatásával.
Felelős: emberi erőforrások minisztere
 Miniszterelnökséget vezető miniszter
 agrárminiszter
 innovációért és technológiáért felelős miniszter
 nemzeti vagyon kezeléséért felelős tárca nélküli miniszter
Határidő: 2019. április 30.
Orbán Viktor s. k.,
 miniszterelnök


text:
1801/2017. (XI. 8.) Korm. határozata az egyes erdélyi egyházi ingatlanokban bekövetkezett viharkárok enyhítése érdekében a rendkívüli kormányzati intézkedésekre szolgáló tartalékból történő előirányzat-átcsoportosításról.
A Kormány
 1. egyetért az egyes erdélyi egyházi ingatlanokban bekövetkezett viharkárok enyhítésének támogatásával;
 2. felhívja a  Kormány nemzetpolitikáért felelős tagját, hogy a  Bethlen Gábor Alap irányításáért felelős Bizottság
közreműködésével nyújtson költségvetési támogatást az  1.  melléklet szerinti egyházi jogi személyek részére
az  egyes erdélyi egyházi ingatlanokban bekövetkezett viharkárok enyhítésének érdekében 232 000 000 forint
összegben;
Felelős: nemzetpolitikáért felelős miniszterelnök-helyettes
Határidő: a 3. pontban foglaltak teljesülését követően azonnal
3. az államháztartásról szóló 2011. évi CXCV. törvény 21. § (1) bekezdése és 33. § (2) bekezdése alapján a 2. pontban
foglaltak végrehajtása érdekében 232 000 000 forint egyszeri átcsoportosítását rendeli el elszámolási, a  fel nem
használt rész tekintetében visszatérítési kötelezettséggel a  Magyarország 2017. évi központi költségvetéséről
szóló 2016. évi XC. törvény (a továbbiakban: Kvtv.) 1. melléklet XI. Miniszterelnökség fejezet, 32. Központi kezelésű
előirányzatok cím, 1. Rendkívüli kormányzati intézkedések alcím terhére, a  Kvtv. 1.  melléklet XLII. A  költségvetés
közvetlen bevételei és kiadásai fejezet, 42. Alapok támogatása cím, 2. Bethlen Gábor Alap támogatása alcím javára,
a 2. melléklet szerint.
Az átcsoportosítás tekintetében
Felelős: nemzetgazdasági miniszter
Határidő: azonnal
Az elszámolás és a visszatérítési kötelezettség tekintetében
Felelős: nemzetpolitikáért felelős miniszterelnök-helyettes
Határidő: 2018. június 30.
Orbán Viktor s. k.,
 miniszterelnök


text:
30/2004. (XII. 21.) FMM rendelete a különleges foglalkoztatási állományba helyezett köztisztviselő elhelyezkedését segítő munkaerőpiaci szolgáltatások és azok igénybevételének részletes szabályairól.
A prémiumévek programról és a különleges foglalkoztatási állományról szóló 2004. évi CXXII. törvény
(a továbbiakban: PéPtv.) 7. §-ának (5) bekezdésében foglalt felhatalmazás alapján – a belügyminiszterrel egyetértésben – a következőket rendelem el:
1. § E rendelet hatálya kiterjed:
a) a PéPtv. 5. §-ában meghatározott különleges foglal
koztatási állományba helyezett köztisztviselőkre, ügykezelőkre (a továbbiakban együtt: köztisztviselő), valamint
munkáltatójukra, továbbá
b) a megyei (fővárosi) munkaügyi központokra
(a továbbiakban: munkaügyi központ).
2. § E rendelet alkalmazásában
1. foglalkoztatásra irányuló jogviszony: a közszolgá
lati, a közalkalmazotti jogviszony, illetőleg a munkaviszony; 2. foglalkoztatást elősegítő támogatás: a foglalkoztatás
elősegítéséről és a munkanélküliek ellátásáról szóló 1991.
évi IV. törvény (a továbbiakban: Flt.) alapján nyújtott, valamint a Munkaerőpiaci Alap által részben vagy egészben
finanszírozott támogatások;
3. keresőtevékenység: az Flt. 58. §-a (5) bekezdésének
e) pontjában meghatározott tevékenység;
4. közvetítést kérő személy: az, aki álláskeresés céljából
munkaközvetítést kíván igénybe venni;
5. magán-munkaközvetítő: az a belföldi székhellyel
rendelkező jogi személy, jogi személyiséggel nem rendelkező gazdasági társaság, valamint egyéni vállalkozó,
amely a munkaerő-kölcsönzési és a magán-munkaközvetítői tevékenység nyilvántartásba vételéről és folytatásának
feltételeiről szóló 118/2001. (VI. 30.) Korm. rendelet
17. §-a alapján a munkaügyi központtal együttműködési
megállapodást kötött;
6. munkaerőpiaci szolgáltatás: az Flt. 13/A. §-ában
meghatározott, a munkaügyi központ által nyújtott, illetőleg általa felajánlott szolgáltatás.
A kapcsolattartás 3. § (1) A munkaügyi központ a köztisztviselő részére munkaerőpiaci szolgáltatást nyújt, ha a különleges foglalkoztatási állományba helyezését megelőzően írásban nyilatkozik arról, hogy
a) hozzájárul a munkaerőpiaci szolgáltatások igénybevételéhez szükséges adatainak (TAJ szám, személyi adatok, iskolai végzettség, szakképzettség, korábban betöltött
munkakörök, szakmai gyakorlat) a munkaügyi központ kirendeltsége (a továbbiakban: kirendeltség) által történő
nyilvántartásba vételéhez, és
b) elhelyezkedése érdekében a kirendeltséggel kapcsolattartási kötelezettséget vállal.
(2) A kapcsolattartás keretében a köztisztviselő
a) a kirendeltségnél jelentkezik és közvetítést kérő sze
mélyként nyilvántartásba vételét kéri,
b) a részére javasolt munkaerőpiaci szolgáltatást igény
be veszi,
c) mérlegeli a felajánlott foglalkoztatási lehetőséget, és
ennek eredményéről tájékoztatja a kirendeltséget,
d) a kirendeltséggel a 4. § (3) bekezdése szerinti állás
keresési megállapodást köt,
e) az adataiban történt változást, a keresőtevékenység
folytatását, illetőleg a különleges foglalkoztatási állományba helyezés megszűnését – a változás bekövetkezé
sét, a keresőtevékenység megkezdését, illetőleg az állományba helyezés megszűnését követő nyolc napon belül –
bejelenti a kirendeltségen.
(3) A kirendeltség
a) személyes beszélgetést folytat a köztisztviselővel a
képzettségének, elvárásainak és egyéb körülményeinek,
valamint a munkaerőpiaci igényeknek megfelelő foglalkozási lehetőségek meghatározása érdekében,
b) feltárja a foglalkoztatással kapcsolatos, illetőleg az
azt akadályozó körülményeket,
c) a sikeres elhelyezkedés elősegítése érdekében munkaerőpiaci szolgáltatások igénybevételét ajánlja fel,
d) munkaközvetítést folytat,
e) tájékoztatást nyújt a foglalkoztatást elősegítő támo
gatásokról, különösen a munkaerőpiaci képzési lehetőségekről. A munkaerőpiaci szolgáltatások igénybevétele
4. § (1) A köztisztviselő részére a kirendeltség
a) munkaközvetítést folytat, illetőleg
b) magán-munkaközvetítő szolgáltatásainak igénybe
vételét ajánlhatja fel. (2) Foglalkoztatást akadályozó körülmény feltárása esetén – az eredményes munkaközvetítés céljából – a köztisztviselő részére felajánlható munkaerőpiaci szolgáltatások különösen:
a) a munkaerőpiaci információ nyújtása,
b) a munkatanácsadás,
c) a pályatanácsadás,
d) az egyéni álláskeresési tanácsadás,
e) az álláskeresési technikák oktatása,
f) az álláskereső klub,
g) az állásbörzén történő részvétel,
h) a rehabilitációs tanácsadás,
i) a pszichológiai tanácsadás.
(3) A köztisztviselő a kirendeltséggel álláskeresési
megállapodást köt, amely tartalmazza a munkába állás érdekében tervezett tevékenységeket, így különösen a
köztisztviselő
a) kirendeltségen történő jelentkezésének gyakoriságát, b) a részére felajánlott, a munkaügyi központ által
nyújtott vagy támogatott munkaerőpiaci szolgáltatások,
illetőleg foglalkoztatást elősegítő támogatások igénybevételének módját,
c) az önálló álláskeresés formáit,
d) a kirendeltséggel szemben fennálló tájékoztatási kö
telezettségének tartalmát, az álláskeresés eredményére,
illetőleg az adataiban és körülményeiben bekövetkezett
változásokra vonatkozóan.
(4) A kirendeltség a köztisztviselővel legalább havonta
– a kirendeltség által meghatározott időpontban – közösen
értékeli az álláskeresési megállapodásban foglaltak megvalósulását, és ennek alapján mérlegelik a megállapodás
tartalmának módosítását.
Eljárási szabályok 5. § (1) Ha a köztisztviselő a különleges foglalkoztatási állományba helyezéséhez írásban hozzájárult, a PéPtv. 5. §-a
(1) bekezdésének d) pontjában megjelölt kinevezés módosítás előtt a munkáltató köteles a köztisztviselőt felhívni a
3. § (1) bekezdésében meghatározott nyilatkozat megtételére.
(2) A munkáltató a kinevezés módosításával egyidejűleg, az e rendelet melléklete szerinti formanyomtatvány
használatával megküldi a nyilatkozatot és a munkaerőpiaci szolgáltatások igénybevételéhez szükséges adatokat
a köztisztviselő lakóhelye (tartózkodási helye) szerint illetékes kirendeltséghez.
(3) A kirendeltség írásban értesíti a köztisztviselőt az
első jelentkezés időpontjáról.
(4) A köztisztviselő az álláskeresési megállapodás egy
példányának átadásával tájékoztatja a munkáltatót a munkaügyi központtal történő kapcsolattartás tartalmáról és
módjáról.
(5) A munkáltató a PéPtv. 4. §-ának (2) bekezdésében
megjelölt munkavégzés elrendelésekor figyelembe veszi
az álláskeresési megállapodásban foglaltakat annak érdekében, hogy a munkaidő-beosztás lehetővé tegye a kapcsolattartási kötelezettség teljesítését, valamint az álláskeresési megállapodásban foglalt munkaerőpiaci szolgáltatások és támogatások igénybevételét.
(6) A kirendeltség értesíti a munkáltatót, ha a köztisztviselő a munkaközvetítés eredményeként foglalkoztatásra
irányuló jogviszonyt létesített, illetőleg kapcsolattartási
kötelezettségének nem tett eleget.
(7) Az e rendeletben nem szabályozott kérdésekben az
államigazgatási eljárás általános szabályairól szóló 1957.
évi IV. törvény, az Flt., továbbá a munkaerőpiaci szolgáltatásokról, valamint az azokhoz kapcsolódóan nyújtható
támogatásokról szóló 30/2000. (IX. 15.) GM rendelet
szabályait megfelelően alkalmazni kell.
Záró rendelkezések 6. § (1) E rendelet 2005. január 1-jén lép hatályba.
(2) E rendelet alapján munkaerőpiaci szolgáltatás a
2006. december 31-éig különleges foglalkoztatási állományba helyezett köztisztviselők részére nyújtható.
Csizmár Gábor s. k.,
foglalkoztatáspolitikai és munkaügyi miniszter